শ্রদ্ধেয় তাহমিনা সিদ্দিক, আপনি আমার কাজের ধরন ও স্টাইল সম্পর্কে ওয়াকেবহাল। আমি স্থানীয় নেতা-কর্মীদের সম্পৃক্ত করে, আলাপ-আলোচনার মাধ্যমে কাজ করতে পছন্দ করি। আমি প্রত্যেক কর্মীকে সম্মান করি, কাউকে খাটো করে, হেয় প্রতিপন্ন করে কাজ করতে পছন্দ করি না। আমি নেতা-কর্মীদের মধ্যে দলাদলি সৃষ্টি এবং এলাকায় সন্ত্রাসের রাজনীতি অপছন্দ করি। আমার লক্ষ্য জনগণের ভাগ্য উন্নয়ন করা এবং এলাকার শান্তি বজায় রাখা। নিরবচ্ছিন্নœ কাজের মাধ্যমে আমার সে লক্ষ্য পূরণে আমি অনেকাংশে সফল হয়েছি। এ ক্ষেত্রে আমি আপনাদের সকলের সহযোগিতা কৃতজ্ঞতার সাথে স্মরণ করি। আরো লিখেছেন, আপনার মনে আছে, স্বাধীনতার পরে ১৯৭৩ সালে একবারমাত্র আওয়ামী লীগ আমাদের এলাকায় সংসদ নির্বাচনে জয়ী হয়েছিল। ১৯৭৩ এরপর থেকে ১৯৯১ এর পূর্ব পর্যন্ত মাদারীপুর-৩ নির্বাচনি এলাকায় আওয়ামী লীগের কোনো প্রার্থী সংসদ সদস্য নির্বাচিত হয়নি। এমনকি স্থানীয় নির্বাচনে উপজেলা চেয়ারম্যান পদেও নয়। এ সময় আমাদের এলাকায় আওয়ামী লীগের সংগঠন দুর্বল ছিল, অসংগঠিত ছিল। মাননীয় প্রধানমন্ত্রী শেখ হাসিনার নির্দেশে ১৯৯১ সালে আমি মাদারীপুর-৩ এলাকা থেকে নির্বাচন করি। এর আগে শুধু ব্যক্তি উদ্যোগে গরিব-দুঃখীদের সাহায্য-সহযোগিতা এবং ১৯৮৮ সালের বন্যা ও তদপরবর্তী প্রতিটি দুর্যোগে দুর্গতদের সাহায্যে সরাসরি অংশগ্রহণ করি। আমি নির্বাচনে এসে পার্টিকে, নেতাকর্মীদের ঐক্যবদ্ধ করে নির্বাচনে আওয়ামী লীগের জয় সুনিশ্চিত করি। আপনাদের নিয়ে এলাকায় আওয়ামী লীগকে সংগঠিত করার কাজ শুরু করি। এরপর আমি এই নির্বাচনি এলাকায় পরপর ৪ বার নিরঙ্কুশ সংখ্যা গরিষ্ঠতা পেয়ে নির্বাচিত হই। আমার সাথে নির্বাচন করে জনাব শেখ শহিদুল ইসলামের মতো একজন প্রাক্তন মন্ত্রীকেও জামানত হারাতে হয়েছে। এর অর্থ, এলাকায় আওয়ামী লীগ এত সুসংগঠিত হয়েছে, যে বাইরে থেকে বা অন্য দল থেকে কেউ এখানে এসে নির্বাচনি বৈতরনী পার হওয়া কখনও সম্ভব ছিল না। গত আড়াই দশকে আমি আপনাদের সহযোগিতায় এলাকায় আওয়ামী লীগের বাগান তৈরি করেছি। এলাকার আলো, বাতাস আওয়ামী লীগের কথা বলে। আওয়ামী লীগকে সুসংগঠিত করতে কত অর্থ, কত কষ্ট, কত উদ্যোগ, কত পরিশ্রম করতে হয়েছে- তা আপনার অজানা নয়। আপনার নিশ্চয়ই স্মরণ আছে, জায়গার অভাবে দীর্ঘদিন কালকিনি আওয়ামী লীগের অফিস প্রতিষ্ঠা করা সম্ভব হয়নি। কেউ অফিসের জন্য স্বে”ছায় জায়গা দিতে এগিয়ে আসেননি। পরবর্তীকালে জায়গা ক্রয় করে আমাদেরকে কালকিনিতে বাংলাদেশ আওয়ামী লীগের অফিস নির্মাণ করতে হয়েছে। কীভাবে যে অফিসের জায়গা ক্রয় ও অফিস নির্মাণ করা হয়েছে- তাও আপনি অবগত আছেন।